68-jarige vas oor verkragtingArgieffoto ŉ 68-jarige verdagte sal binnekort in die Mogwase-landdroshof verskyn nadat hy glo ŉ negejarige dogter verkrag het, het die polisie in Noordwes Sondag gesê. “Die meisie is Dinsdag glo na haar ouma se huis om met ŉ maatjie te speel,” het kol. Sabata Mokgwabone, woordvoerder van die polisie, in ŉ verklaring gesê. “Die verdagte was in die huis en het haar glo geroep en toe het hy haar in ŉ slaapkamer in getrek en verkrag.” Die meisie is huis toe en het haar ma vertel wat gebeur het. “Haar ma het haar na die kliniek toe geneem en hulle het die verkragting bevestig. Die saak is by die polisie aangemeld en die man is in hegtenis geneem.”